CELEX: 62008CN0381
Language: el
Date: 2008-08-22 00:00:00
Title: Υπόθεση C-381/08: Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 22 Αυγούστου 2008 — Car Trim GmbH κατά KeySafety Systems SRL

22.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/15
            
         Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 22 Αυγούστου 2008 — Car Trim GmbH κατά KeySafety Systems SRL
   (Υπόθεση C-381/08)
   (2008/C 301/29)
   Γλώσσα διαδικασίας: η γερμανική
   Αιτούν δικαστήριο
   Bundesgerichtshof
   Διάδικοι στην υπόθεση της κύριας δίκης
   
      Ενάγουσα/αναιρεσείουσα: Car Trim GmbH
   
      Εναγομένη: KeySafety Systems SRL
   Προδικαστικά ερωτήματα
   
               1.
            
            
               Έχει την έννοια το άρθρο 5, σημείο 1, στοιχείο β', του κανονισμού (ΕΚ) 44/2001, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (1), ότι συμβάσεις για την παράδοση εμπορευμάτων προς κατασκευή ή προς παραγωγή πρέπει να χαρακτηρίζονται ως πωλήσεις κινητών πραγμάτων (πρώτη παύλα) και όχι ως παροχές υπηρεσιών (δεύτερη παύλα), παρά την ύπαρξη ορισμένων απαιτήσεων του εντολέα σχετικά με την απόκτηση, την επεξεργασία και την παράδοση των εν λόγω αντικειμένων, περιλαμβανομένης μιας εγγυήσεως όσον αφορά την ποιότητα κατασκευής, την αξιοπιστία της παραδόσεως και την απρόσκοπτη διοικητική εκτέλεση της εντολής· Ποια κριτήρια είναι καθοριστικά για τον προσδιορισμό;
            
         
               2.
            
            
               Αν πρέπει να γίνει δεκτή η ύπαρξη πωλήσεως κινητών πραγμάτων: στην περίπτωση πωλήσεων με αποστολή του πωληθέντος πράγματος, καθορίζεται ο τόπος όπου, δυνάμει της συμβάσεως, έγινε ή έπρεπε να γίνει η παράδοση των πωληθέντων πραγμάτων σύμφωνα με τον τόπο της πραγματικής παράδοσης στον αγοραστή ή σύμφωνα με τον τόπο στον οποίο τα πράγματα παραδίδονται στον πρώτο μεταφορέα προκειμένου να διαβιβαστούν στον αγοραστή;
            
         
      (1)  ΕΕ L 12, σ. 1.